ลิโป้

ลิโป้ (จีน: 吕布; อังกฤษ: Lü Bu;  — กุมภาพันธ์ ค.ศ. 199) เป็นยอดนักรบผู้ที่ได้ชื่อว่าแข็งแกร่งที่สุดแห่งยุคสามก๊ก หรือเป็นเทพเจ้าแห่งสงคราม เป็นคนที่มีหน้าตาหล่อเหลามาก มีสำนวนในสามก๊กกล่าวไว้ว่า “ หยืนจงหลี่ปู้ หม่าจงชื่อทู่ ” ความหมายของประโยคนี้คือ ยอดคนต้องลิโป้ ยอดม้าต้องเซ็กเธาว์ ความแข็งแกร่งที่กลายเป็นตำนาน ในฐานะของนักรบที่เก่งที่สุดในแผ่นดินยุคสามก๊ก ทั้งยังได้รับการกล่าวว่าเป็นผู้ชำนาญศึกอย่างยิ่ง แม้แต่ เล่าปี่, กวนอู และเตียวหุย ที่ร่วมมือกันสู้รบกับลิโป้ก็ยังไม่สามารถเอาชนะลิโป้ได้ โดยที่ตราบใดที่เขายังถือทวน และนั่งอยู่บนหลังม้าเซ็กเธาว์ ก็ไม่มีใครล้มเขาลงได้